**Pamokos tema –** Lietuvių kalbos leidiniai.

**Tikslas**. Aptarti lietuvių kalbos žodynus ir susipažinti su „Visuotine lietuvių enciklopedija“.

**Uždaviniai:**

a) supažindinti mokinius su Adomo Mickevičiaus biblioteka;

b) paaiškinti žodynų reikalingumą;

c) paaiškinti „Dabartinės lietuvių kalbos žodyno“ ir „Lietuvių kalbos žodyno“ svarbą;

c) paaiškinti, kas yra enciklopedija, supažindinti su „Visuotine lietuvių enciklopedija“.

**Kompetencijos:** pažinimo, kultūrinė, komunikavimo.

**Priemonės:** užduoties lapai, rašymo priemonės, trumpa informacija apie žodynus ir enciklopedijas.

**Vertinimas:** formuojamasis, kaupiamasis, suminis.

**Metodai**: darbas grupėmis, žiūrėk–galvok–aptark su draugu, minčių lietus.

**Vieta:** Vilniaus apskrities Adomo Mickevičiaus viešoji biblioteka. Pamoka gali vykti bet kurioje bibliotekoje.

**Klasė:** 5 klasė

**Temos sąvokos: l**ietuvių kalbos leidiniai, žodžiai, žodynai, enciklopedijos.

**Veiklos:**

|  |  |  |
| --- | --- | --- |
| **Pamokos dalys, laikas** | **Turinys** | **Pastabos** |
| Pasiruošimas pamokai | Mokiniai praėjusiose pamokoje aptarė, kas padeda turtinti kalbą. |  |
| Įvadas: | Mokytojas supažindina mokinius su pamokas tema, išdalina dalomąją medžiagą – trumpą informaciją apie žodynus ir enciklopedijas. Mokiniai suskirstomi grupėmis (po 2-3 mokinius).  Išdalinami užduočių lapai. Primenamos bendrosios bibliotekos taisyklės: tyla, knygų priežiūra, grąžinimo terminai. Pabrėžiama, kad biblioteka yra puiki vieta mokytis ir atrasti naujų dalykų. |  |
| Pagrindinė dalis | Pamoka pradedama nuvykus į biblioteką, kur mokiniams pristatomas bibliotekos pavadinimas ir jo svarba.  Vyksta trumpa ekskursija po biblioteką. Parodomas Vaikų literatūros skyrius. Paaiškinama, kur galima rasti žodynus ir enciklopedijas. Paskui mokiniai atlieka mokytojo paskirtas užduotis. |  |
| Refleksija | Mokiniai pasidalina veiklos įspūdžiais: ko išmoko šiandien pamokoje, ar sunku buvo surasti reikiamą informaciją, kas padėjo. Aptaria, kodėl reikalingi žodynai ir enciklopedijos, kuo jie skiriasi. |  |
| Namų darbas | Įsivaizduokite, kad kuriate naują enciklopedijos tomą, skirtą jūsų klasei. Sugalvokite ir užrašykite 8-10 straipsnių pavadinimus, kurie atsidurtų šiame leidinyje. | Specialiųjų poreikių mokiniai gali nupiešti viršelį būsimam enciklopedijos tomui. |